ݣريما

لݣريما أولا لاݣريما هي الرخصة لي خاصة أي واحد باش يستاغل الطاكسيات فلمغريب. هاد الرخصة تاتّحتاج حتا فلمركوب لي ماشي عمومي بحال لكار.

تايرجع التاريخ ديال هاد الرخصة ل مورا لاستقلال د لبلاد عام 1956. هاد الرخصة تدارت باش يتقنن لمركوب ف لمدونا و ما بين الجيهات. هاد الرخصة ما زال تاتخلي الريع ف لاقتصاد د لمغريب.

 التاريخ 
ف لخمسينات والستينات مورا لاستقلال من فرانسا، قرر لمخزن يدير مركوب عصري ف شي مدونا د لمغريب. من غير لمركوب لي كان موجود ف الدارلبيضا، الرباط، فاس، مراكش، مكناس، طنجة و وجدة، تقرر يدار واحد النوع أخور د لمركوب ديال لخواص بحال الطاكسيات صغار و لكبار و حتا لكيران ما بين لجيهات. ف لول تفرقات هاد لاݣريمات على الناس للي كانو ف لجيش د التحرير والناس لموعاقين.

 كيفاش دخلات السياسة 
ف السبعينات والتمانينات، كان ف لمغريب واحد النوع د لمخاصمة مابين لمخزن ولمعارضة. داكشي علاش خدمات السلطة هاد لاݣريمات باش تعطي لشي ناس لحق باش تستغل لمركوب وحتا لمعادين. هادش لي خلا بزاف ديال صحاب هاد لاݣريمات من لمخزن بحال لأعيان و لفنانين و الرياضيين و حتا رجال الدين. كاينين شي ناس شدو هاد لاݣريمات حيت ما فحالهومش وشي ناس حيت زاوݣو لماليك نيشان مللي زار مدينتهوم.

 لقانون 
كاين واحد لقانون ف لمغريب للي تاينضم هاد الرخصة لي تايقول بلي هي كاتعطا ماش حق. تاتعتابر ف لمغريب إكرامية "جتيماعية" كاتبقا 6 سنين تقدر تجدد. هاد الرخصة ما تاتحييدش لمولاها وتقدر تكرا أولا تورت وتقدر حتا تباع.

 لاݣريمات لي كاينين 
كاين ف لمغريب تسعود د لاكريمات ديال لمركوب لي مشروحة ف طابلو لتحت:
نمرةلمركوبشحال120x20بك طاكسيات صغار35.000 (2012)220x20بك طاكسيات كبار40.000 (2012)320x20بك طوموبيلات ديال السلعة425x25بك كاميووات ديال السلعة520x20بك طوبيسات636x36بك|Bus لكيران3.681 (2012)730x30بك|Helicopter ليكوبتير ديال السياح820x20بك|Airplane طيارات صغار921x21بك باطووات

 مصادر 

تصنيف:طرونسپور ف لمغريب
تصنيف:مقالات فيها مصدر و 3000 بايت